Կենտրոնական ընտրական հանձնաժողովը մարտի 23-ի արտահերթ նիստում որոշում է կայացրել, որ ապրիլի 2-ի խորհրդարանական ընտրությունների էլեկտրոնային քվեարկությունը կսկսվի մարտի 24-ի առավորտյան՝ ժամը 8:00-ին և կավարտվի մարտի 26-ին երեկոյան՝ ժամը 20:00-ին: ԿԸՀ նախագահ Տիգրան Մուկուչյանը տեղեկացրել է, որ էլեկտրոնային մեթոդով քվեարկությանը մասնակցելու է 877 ընտրող: Նրանք ՀՀ դիվանագիտական և հյուպատոսական ներկայացուցչություններում աշխատողներն են, նրանց ընտանիքների՝ ընտրելու իրավունք ունեցող անդամները, զինծառայողներ, արտասահմանում երկարատև ուսումնական գործուղման մեջ գտնվողներ: Ընտրական քվեաթերթիկի էլեկտրոնային տարբերակը տեղակայվելու է ԿԸՀ կայքում։ Էլեկտրոնային քվեարկության արդյունքներն ամփոփվելու են ապրիլին՝ ՀՀ-ում քվեարկության ավարտից անմիջապես հետո։